Arjhessa Espiritu

Sakay ya katutubo na Bautista, Pangasinan, bentedos tan akasumpal ya kurson edukasyon, si Arjhessa Espiritu so analo ed sayan maringal ya seremonya na tatawagen dan, "Ms. Philippines on Vision 2013" na ayari ed Manila.

Abalang so bisyon nen Espirito nen third year high school. Amanaan to yan apeksyon ed nanay to na abulag ed ed taon ya disiotso.

Sayan pageant et intaguyod ya National Council for Disability Affairs tan insalian ya terenta kandidata na nanlapu ni ed sari-sarin probinsya ed Filipinas. Layon to yan selebrasyon et mangiter ya kamalayan tan rekognisyon to saray (People with disabilities) PWD's ya episyente met ed panagiskaparate ya talento tan talino.